এম এন দস্তুর
ড .মিনু নরিম্যান দস্তুর (এম এন দস্তুর নামে সংক্ষেপে সুপরিচিত) (১৮ মার্চ ১৯১৬ – ৫ জানুয়ারি ২০০৪) ছিলেন একজন প্রখ্যাত ভারতীয় মেকানিক্যাল ও ইলেকট্রিক্যাল ইঞ্জিনিয়ার। একজন প্রকৃত দূরদর্শী ও জাত নেতা হিসাবে তিনি ভারতে ও বিদেশে ইঞ্জিনিয়ারিং-এর ক্ষেত্রে পরামর্শক ব্যবসার পুরোধা ব্যক্তিত্ব ছিলেন। ভারতে লভ্য দেশীয় দক্ষতার বিকাশ ঘটিয়ে এবং তার যথোপযুক্ত সদ্ব্যবহারে তাকে আন্তর্জাতিক স্তরে উন্নীত করে বিদেশি টেকনোলজি আমদানির পথ রুদ্ধ করা তাঁর দর্শন ছিল। ইস্পাত ক্ষেত্রে গতি আনতে জাতীয় ইস্পাত নীতির দীর্ঘ মেয়াদী পরিকল্পনা রূপায়নে তিনি ছিলেন ভারত সরকারের একজন প্রথম "ধারক পৃষ্ঠপোষক" (retainer consultant)।